Istroromanų kalba
Istroromanų kalba – romanų kalba, kuria šnekama pietvakarinėje Istrijos pusiasalio dalyje Kroatijoje, o būtent Rovinio (Rovinj) ir Vodniano (Vodnjan) miestuose. Istroromanų kalbos nereikėtų painioti su venetų kalbos istrų tarme arba rytų romanų kalboms priklausančia istrorumunų kalba. Tikslus kalbos vartotojų skaičius nežinomas, apytiksliais skaičiavimais istroromanų kalba tebešneka apie 1000 žmonių. Kalbos pavadinimas „istroromanų kalba“ įvestas kalbininkų, patys kalbos vartotojai savo kalbą vadina skirtingai, žiūrint, kokiame mieste gyvena. Pavyzdžiui, Vodniane ši kalba vadinama bumbaro, o Rovinyje – rovignese.